CELEX: 52018PC0730
Language: mt
Date: 2018-11-05
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fil-Kumitat għall-Kummerċ u l-Iżvilupp stabbilit bil-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra fir-rigward tal-adozzjoni ta’ Roster ta’ Arbitri

IL-KUMMISSJONI EWROPEA
            Brussell, 5.11.2018
            COM(2018) 730 final
            2018/0378(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kumitat għall-Kummerċ u l-Iżvilupp stabbilit bil-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra fir-rigward tal-adozzjoni ta’ Roster ta’ Arbitri
            
               
         
         
            
               MEMORANDUM TA’ SPJEGAZZJONI
            
            
               1.Suġġett tal-proposta
            
            
               Din il-proposta tikkonċerna d-deċiżjoni li tistabbilixxi l-pożizzjoni li għandha tittieħed f’isem l-Unjoni fil-Kumitat għall-Kummerċ u l-Iżvilupp stabbilit bil-Ftehim ta’ Sħubija Ekonomika (Economic Partnership Agreement, EPA) bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC (Southern African Development Community), min-naħa l-oħra, b’rabta mal-adozzjoni prevista ta’ Lista ta’ individwi li huma lesti u kapaċi jservu bħala arbitri.
            
            
               2.Kuntest tal-proposta
            
            
               2.1.Il-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra
            
            
               Il-Ftehim ta' Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra (“il-Ftehim”) għandu l-għan li
            
            
               (a)jagħti kontribut għat-tnaqqis u għall-qerda tal-faqar permezz tat-twaqqif ta' sħubija kummerċjali li tkun konsistenti mal-għan ta' żvilupp sostenibbli, mal-MDGs u mal-Ftehim ta' Cotonou; 
            
            
               (b)jiġu promossi l-integrazzjoni reġjonali, il-kooperazzjoni ekonomika u l-governanza tajba biex b'hekk ikun stabbilit u implimentat qafas regolatorju reġjonali effettiv, prevedibbli u trasparenti għall-kummerċ u għall-investiment bejn il-Partijiet u fost l-Istati tal-EPA fl-SADC; 
            
            
               (c)tiġi promossa l-integrazzjoni gradwali tal-Istati tal-EPA fl-SADC fl-ekonomija dinjija, skont l-għażliet politiċi u l-prijoritajiet ta' żvilupp tagħhom; 
            
            
               (d)tittejjeb il-kapaċità tal-Istati tal-EPA fl-SADC fil-politika kummerċjali u fi kwistjonijiet relatati mal-kummerċ; 
            
            
               (e)ikunu appoġġjati l-kundizzjonijiet għal żieda fl-investiment u fl-inizjattivi tas-settur privat, u jittejbu l-kapaċità għall-forniment, il-kompetittività u t-tkabbir ekonomiku fl-Istati tal-EPA fl-SADC; u 
            
            
               (f)jissaħħu r-relazzjonijiet eżistenti bejn il-Partijiet fuq il-bażi tas-solidarjetà u tal-interess reċiproku. 
            
            
               Il-Ftehim jiġi applikat b’mod proviżorju bejn l-Unjoni Ewropea u l-Istati Membri tagħha, minn naħa waħda, u l-Botswana, il-Lesoto, in-Namibja, l-Eswatini u l-Afrika t’Isfel u, min-naħa l-oħra, mill-10 ta’ Ottubru 2016, u bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Możambik, min-naħa l-oħra, mill-4 ta’ Frar 2018.
            
            
               2.2.Il-Kumitat għall-Kummerċ u l-Iżvilupp
            
            
               L-Artikolu 100 tal-Ftehim jistabbilixxi Kunsill Konġunt u jipprevedi li huwa “għandu jissorvelja u jamministra l-implimentazzjoni ta’ dan il-Ftehim”. L-Artikolu 103 tal-Ftehim jipprovdi li “il-Kunsill Konġunt għandu jkun megħjun fit-twettiq tad-dmirijiet tiegħu minn Kumitat għall-Kummerċ u l-Iżvilupp magħmul minn rappreżentanti tal-Partijiet, normalment fuq il-livell ta’ uffiċjali anzjani”.
            
            
               L-Artikolu 94 tal-Ftehim jipprevedi li “il-Kumitat għall-Kummerċ u l-Iżvilupp għandu jistabbilixxi lista ta’ wieħed u għoxrin (21) individwu li jkunu lesti u kapaċi jservu ta’ arbitri”.
            
            
               2.3.L-att previst tal-Kumitat għall-Kummerċ u l-Iżvilupp
            
            
               Matul l-ewwel laqgħa tal-Kumitat għall-Kummerċ u l-Iżvilupp li ssir wara l-adozzjoni tar-Regoli ta’ Proċedura ta’ dak il-Kumitat, il-Kunsill Konġunt għandu jadotta deċiżjoni dwar l-istabbiliment ta’ lista ta’ individwi li huma lesti u kapaċi jservu bħala arbitri skont l-Artikolu 94 tal-Ftehim (“l-att previst”).
            
            
               L-għan tal-att previst huwa li jistabbilixxi lista ta’ 21 individwi li jistgħu jservu bħala arbitri f’każ ta’ proċedura għal soluzzjoni ta’ tilwim skont il-Parti III tal-Ftehim. L-adozzjoni ta’ din il-lista hija element essenzjali biex jiġi finalizzat il-qafas operazzjonali għad-dispożizzjonijiet tal-Ftehim dwar l-Evitar u s-Soluzzjoni tat-Tilwim.
            
         
         
            
               3.Il-pożizzjoni li għandha tittieħed f’isem l-Unjoni
            
            
               Din il-proposta għal Deċiżjoni tal-Kunsill tistabbilixxi l-pożizzjoni li għandha tittieħed f’isem l-Unjoni fil-Kumitat għall-Kummerċ u l-Iżvilupp stabbilit permezz tal-UE u l-SADC tal-EPA fir-rigward tal-istabbiliment ta’ lista ta’ individwi li huma lesti u kapaċi jservu bħala arbitri skont l-Artikolu 94 tal-Ftehim.
            
            
               Il-Partijiet għall-Ftehim qablu dwar il-lista ta’ individwi li huma lesti u kapaċi jservu bħala arbitri f’konformità mal-Artikolu 94 tal-Ftehim u, soġġett għal proċeduri ta’ teħid ta’ deċiżjonijiet tal-UE, l-abbozz ta’ deċiżjoni tal-Kumitat għall-Kummerċ u l-Iżvilupp li tistabbilixxi l-lista għandu jiġi adottat fl-ewwel laqgħa tal-Kumitat għall-Kummerċ u l-Iżvilupp li se ssir wara l-adozzjoni tar-Regoli ta’ proċedura ta’ dak il-Kumitat mill-Kunsill Konġunt, prevista għall-ewwel semestru tal-2019. 
            
            
               Din id-deċiżjoni hija essenzjali sabiex id-dispożizzjonijiet tal-Ftehim tal-Parti III dwar l-Evitar u Soluzzjoni tat-Tilwim isiru operazzjonali u biex b'hekk tkun żgurata l-implimentazzjoni bla xkiel tal-Ftehim. 
            
            
               4.Il-bażi ġuridika
            
            
               4.1.Bażi ġuridika proċedurali
            
            
               4.1.1.Prinċipji
            
            
               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”
            
            
               Il-kunċett ta’ “atti li jkollhom effetti legali” jinkludi atti li jkollhom effetti legali bis-saħħa tar-regoli tad-dritt internazzjonali li jirregolaw il-korp inkwistjoni. Dan jinkludi wkoll strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  1
               .
            
            
               4.1.2.Applikazzjoni għal dan il-każ
            
            
               Il-Kumitat għall-Kummerċ u l-Iżvilupp huwa korp imwaqqaf bi ftehim, jiġifieri l-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra.
            
            
               L-att li l-Kumitat għall-Kummerċ u l-Iżvilupp huwa mitlub jadotta jikkostitwixxi att b'effetti legali. L-att previst ikun vinkolanti skont id-dritt internazzjonali f’konformità mal-Artikolu 94 tal-Ftehim.
            
            
               L-att previst ma jissupplimentax u ma jemendax il-qafas istituzzjonali tal-Ftehim.
            
            
               Għalhekk, il-bażi ġuridika proċedurali tad-deċiżjonijiet proposti hija l-Artikolu 218(9) TFUE.
            
            
               4.2.Il-bażi ġuridika sostantiva
            
            
               4.2.1.Prinċipji
            
            
               Il-bażi ġuridika sostantiva biex tittieħed deċiżjoni skont l-Artikolu 218(9) TFUE tiddependi primarjament mill-għan u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u jekk wieħed minn dawn l-għanijiet jew komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.
            
            
               4.2.2.Applikazzjoni għal dan il-każ
            
            
               L-għan ewlieni u l-kontenut tal-att previst jikkonċernaw il-politika kummerċjali komuni.
            
            
               Għalhekk, il-bażi ġuridika sostantiva tad-Deċiżjoni proposta hija l-Artikolu 207 TFUE.
            
         
         
            
               4.3.Konklużjoni
            
            
               Il-bażi ġuridika tad-Deċiżjoni proposta jenħtieġ tkun l-Artikolu 207 TFUE, flimkien mal-Artikolu 218(9) TFUE.
            
            
               2018/0378 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tittieħed f’isem l-Unjoni Ewropea fil-Kumitat għall-Kummerċ u l-Iżvilupp stabbilit bil-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA fl-SADC, min-naħa l-oħra fir-rigward tal-adozzjoni ta’ Roster ta’ Arbitri
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Il-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati tal-EPA tal-Komunità għall-Iżvilupp tan-Nofsinhar tal-Afrika (Southern African Development Community, "SADC”), min-naħa l-oħra, ġie ffirmat mill-Unjoni Ewropea u l-Istati Membri tagħha fl-10 ta’ Ġunju 2016 (“il-Ftehim”). Huwa ilu jiġi applikat b’mod proviżorju bejn l-Unjoni Ewropea u l-Istati Membri tagħha, minn naħa waħda, u l-Botswana, il-Lesoto, in-Namibja, l-Afrika t’Isfel u l-Eswatini min-naħa l-oħra, mill-10 ta’ Ottubru 2016, u bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Możambik, min-naħa l-oħra, mill-4 ta’ Frar 2018.
            
            
               (2)Skont l-Artikolu 94(1) tal-Ftehim, il-Kumitat għall-Kummerċ u l-Iżvilupp għandu jistabbilixxi lista ta’ individwi li huma lesti u kapaċi jservu bħala arbitri.
            
            
               (3)Il-Kumitat għall-Kummerċ u l-Iżvilupp, matul l-ewwel laqgħa tal-Kumitat għall-Kummerċ u l-Iżvilupp li se ssir wara l-adozzjoni tar-Regoli ta’ proċedura ta’ dak il-Kumitat mill-Kunsill Konġunt, għandu jadotta deċiżjoni li tistabbilixxi l-lista ta’ individwi li huma lesti u kapaċi jservu bħala arbitri.
            
            
               (4)Huwa xieraq li tiġi stabbilita l-pożizzjoni li trid tittieħed f'isem l-Unjoni fil-Kumitat għall-Kummerċ u l-Iżvilupp, billi d-deċiżjoni prevista se tkun vinkolanti fuq l-Unjoni.
            
            
               (5)L-istabbiliment ta’ lista ta’ individwi li huma lesti u kapaċi jservu bħala arbitri hija prevista mill-Ftehim fl-Artikolu 94(1) tiegħu,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni li għandha tittieħed f’isem l-Unjoni fil-Kumitat għall-Kummerċ u l-Iżvilupp għandha tkun ibbażata fuq l-abbozz tad-deċiżjoni tal-Kumitat għall-Kummerċ u l-Iżvilupp fir-rigward tal-lista ta’ individwi li huma lesti u kapaċi jservu bħala arbitri li huwa mehmuż ma’ din id-Deċiżjoni.
            
            
               Artikolu 2
            
            
               Din id-Deċiżjoni hija indirizzata lill-Kummissjoni.
            
         
         
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Is-sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 61 sa 64. 
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 5.11.2018
            COM(2018) 730 final
            ANNESS
            ta' [...]
            Proposta għal Deċiżjoni tal-Kunsill
            dwar il-pożizzjoni li għandha tittieħed f'isem l-Unjoni Ewropea fil-Kumitat għall-Kummerċ u l-Iżvilupp stabbilit taħt il-Ftehim ta' Sħubija Ekonomika bejn l-Unjoni Ewropea u l-Istati Membri tagħha, min-naħa, u l-Istati SADC EPA, min-naħa l-oħra, rigward l-adozzjoni ta' Roster ta' Arbitri
            
               
         
         
            
               DOKUMENT MEHMUŻ 
            
            
               DEĊIŻJONI Nru 1 TAL-KUMITAT TAL-KUMMERĊ U TAL-IŻVILUPP
            
            
               ta’ …
            
            
               dwar l-adozzjoni ta’ lista ta’ individwi li huma lesti u kapaċi li jservu ta’ arbitri
            
            
               IL-KUMITAT TAL-KUMMERĊ U TAL-IŻVILUPP,
            
            
               Wara li kkunsidra l-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra (“il-Ftehim”), iffirmat f’Kasane fl-10 ta’ Ġunju 2010, u b’mod partikolari l-Artikoli 100,103, 94 u 104 tiegħu,
            
            
               ADOTTA DIN ID-DEĊIŻJONI:
            
            
               1.Il-lista ta’ individwi li huma lesti u kapaċi jservu bħala arbitri hija stabbilita kif imniżżel fl-Anness.
            
            
               2.Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi … fi …
            
            
                     
                        
                           
                        Għall-Kumitat tal-Kummerċ u tal-Iżvilupp
                     
                  
               
                     
                        Il-Ministru tal-Kummerċ tar- 
                     
                  
                  
                     
                        Rappreżentant tal-UE
                     
                     
                     
                     
                  
               
               
            
               ANNESS
            
            
               Lista tal-arbitri msemmija fl-Artikolu 94 tal-Ftehim
            
            
               Arbitri magħżula mill-Istati EPA SADC:
            
            
               1.Is-Sinjura Boitumelo Sendy Gofhamodimo 
            
            
               2.Is-Sur Leonard Moses Phuti
            
            
               3.Is-Sur Makong Tsotetsi
            
            
               4.Dr. Sakeus Akweenda 
            
         
         
            
               5.L-Avukat Faizel Ismail, 
            
            
               6.Is-Sinjura Kholofelo Ngokoane Kugler
            
            
               7.L-Imħallef Nkululeko J. Hlophe 
            
            
               8.Samuel Jay Levy
            
            
               Arbitri magħżula mill-UE:
            
            
               9.Jacques BOURGEOIS
            
            
               10.Claus-Dieter EHLERMANN
            
            
               11.Pieter Jan KUIJPER
            
            
               12.Giorgio SACERDOTI
            
            
               13.Laurence BOISSON DE CHAZOURNES
            
            
               14.Ramon TORRENT
            
            
               15.Michael Johannes HAHN
            
            
               16.Helène RUIZ FABRI
            
            
               Arbitri magħżula b’mod konġunt mill-Partijiet (ċittadini barranin li jistgħu jservu bħala President):
            
            
               17.Merit Janow
            
            
               18.Ichiro Araki
            
            
               19.Christian Häberli
            
            
               20.Claus von Wobeser
            
            
               21.Daniel Moulis